…. napirend

E l ő t e r j e s z t é s

Salföld Község Önkormányzata Képviselő-testületének

2022. április ….-án tartandó ülésére

Tárgy: Hotel, motel és egyéb fizetővendéget fogadó salföldi létesítmény méretének maximalizálásáról

Előterjesztő: Mátraházi Zsuzsanna

Előkészítette: Mátraházi Zsuzsanna

A 2022. február 9-i lakossági fórumon Fábián Gusztáv polgármester a „2030 Salföld, Salföld község stratégiai fejlesztési terve” című, a polgármester irányításával készült és a falu közössége által elfogadott dokumentum tartalmával örvendetes összhangban jelezte az egybegyűlteknek, hogy tíz szobásnál nagyobb hotel, motel és semmilyen fizetővendéget fogadó létesítmény esetében sem támogatja, hogy annak befogadóképessége tíz szobásnál nagyobb legyen. Bejelentése egyetértésre talált a jelenlévők körében. Szerezzünk ennek érvényt önkormányzati határozatban is.

SALFÖLD KÖZSÉG ÖNKORMÁNYZATA

KÉPVISELŐ-TESTÜLETÉNEK

…/2022. (IV…...) HATÁROZATA

Salföldön létesülő hotel, motel és egyéb fizetővendégeket fogadó létesítmény maximális méretének meghatározásáról

Salföld Község Önkormányzata Képviselő-testülete elhatározza, hogy Salföldön 10 szobásnál nagyobb hotel, motel és egyéb fizetővendégeket fogadó létesítmény nem alakítható ki.